|  |  |
| --- | --- |
| **Deltagere:** | **Tina Facius (TF) –Michael Buth (MB) – Rene Madsen (RM)  Anders Søby (AS) – Karina Hauge (KH) – Stefan Daugaard (SD)  Henrik Schou Madsen (HSM) (deltager online)** |
| **Afbud:** | **Dorthe Lauridsen (DL)** |
| **Referent:** | **Henrik Schou Madsen (HSM)** |

|  |  |
| --- | --- |
| **Beslutningsprotokol:** | **Ansvar** |
| **Velkomst og godkendelse af dagsorden.**   * TF bød velkommen til de nye bestyrelse. Hun oplyste at Forretningsfører Henrik S. Madsen deltog i mødet online. * Herefter gik TF videre i dagsordenen.   **Brugen af opgaveoversigt v/Tina**   * TF informerede om brugen af OneNote software til intern debat og fil deling i DVF’s bestyrelse og medarbejdere til specielt de ny medlemmer af bestyrelsen. Hun gennemgik de forskellige ansvarsområder i bestyrelsen og henviste til den oversigt der også ligger i OneNote. Hun pointerede, at det var vigtigt at få gjort DVF’s ordensdokumenter færdige for hurtigt at få dem på DVF’s hjemmeside. Flere i bestyrelsen fandt dog at det var et svært system at downloade og derfor ikke særligt brugbart. Det formodedes at man for at få det fulde udbytte af systemet skal have en @danskvaegtloeftning.dk ekstension for optimal opkobling. TF svarede at vi indtil videre må bruge softwaren og hvis/når man ønsker ting uploadet til sitet kan dette fremsendes til TF.   **DVF Rep.møde 2023**   * HSM havde på baggrund af de udmeldinger der var fremkommet på DVF’s Årsmøde den 22. april behov for retningslinjer for den nye DVF kontingentopkrævning. Kontingentet er steget til kr. 1.700,- men bestyrelsen opfordrede HSM til at tage kontakt til klubber der på baggrund af størrelse og løs tilknytning vil være en dårlig cost benefit at miste såfremt der var modstand med den store forøgelse af kontingentsats. * Der var ved Årsmødet rejst kritik af, at der ved DM Ungdom & Junior 2023 ikke var opgjort resultat for Hold mesterskaberne. Bestyrelsen forstod ikke hvorfor denne beslutning var taget og RM vil tage kontakt til VL-stat for at få genskabt resultat for udlevering af medaljer ved senere lejlighed.   **Sagsbehandlingsgange**   * HSM har ifm. tilmelding til DVF 5-kampen modtaget flere for sene tilmeldinger. Anmodningen har pt. været forbi DVF’s bestyrelse. Men afgørelsen bygger på grundlag der har vundet hævd gennem mange år. I fald startlisten er offentliggjort, vil det være ansøgers opgave at indhente godkendelse fra deltagelse fra kommende konkurrenter. HSM opfordrede til at man på den baggrund udarbejde salgsfremgang i lignende tilfælde så afgørelsen kan ske administrativt og befri bestyrelsen for arbejdsopgaver.  Bestyrelsen bifaldt dette og HSM blev pålagt at udarbejde arbejdspapir for sagsbehandlingsgang for for sene tilmeldinger. HSM opfordrede til at alle overvejede om der var andre sagsgange der kunne fastlægges på samme måde.   **Talent og Elite**   * I forbindelse med rejser til EM Ung/U15 har det været nødvendigt at købe ny billet til deltager da der ikke var påført korrekt efternavn på billetten. Dette havde skabt en tvist om det var de trænere, der via DVF’s kontor bestilte billetter, ansvar at oplyse korrekt efternavn eller om det var kontorets opgave at kontrollere dette. HSM oplever ofte, at der ikke i div. resultatlister eller oversigter er opført efternavn. Det kan være et problem ift. bestilling af rejser, tilmelding til int. stævner, indberetning til Anti Doping DK og lign. Bestyrelsen accepterede at DVF afholdt udgiften i dette tilfælde, men at det fremover påhviler trænere at oplyse fulde navn iht. pas. Ved lignede tilfælde vil en lignende ekstraudgift blive pålagt regnskabet for stævnet.   **Økonomi og budgetstyring**   * Der er oprettet separat mailadresse til brug for indsendelse af opkrævninger og udbetalinger. Mailen kan tilgås af Idrættens Kompetence Center (IKC) som også får adgang til DVF netbank. Dette skal dog først effektueres efter at DVF har indsendt bestyrelsesformular med oplysning på alle bestyrelsesmedlemmer. HSM vil udarbejde skrivelse for arbejdsgang for styring af rammebudget for DVF’s enkelte ansvarsområder som det ansvarlige bestyrelsesmedlem vil modtage så snart IKC har fået adgang til netbank.   **Indkøb af system ifm. stævneafholdelse**   * DVF er af IK 99 blevet gjort opmærksom på at et amerikansk firma nu lancerer dommerenheder af enhver afskygning til brug sammen med OWLCMS. Det vil lette stævneafviklingen betydeligt og RM argumenterede for at koble sig på et indkøb som IK 99 havde tænkt sig. Ideen er at et fælles indkøb kan skaffe bedre tilbud. Bestyrelsen er indstillet på at købe to forskellige niveauer af systemet og RM vil tage kontakt til IK 99 for det videre forløb.   **Eventuelt**   * HSM orienterede om igangværende appelsag der efter afgørelse i DVF’s Appeludvalg appelleres til DIF’s appeludvalg. HSM er blevet kontaktet af part i sagen med forespørgsel om hjælp til mægling. HSM indstillede til at DVF forholder sig ude af indblanding i sagen og bestyrelsen bakkede op. * TF præsenterede sag om rekordansættelser ved DVF 5 kamp på trods af at der i indbydelsen var oplyst, at der ikke kunne sættes rekorder ifm. vægtløftningsdelen ved stævnet. Den dommeransvarlige ved stævnet havde dog overset dette og tilladt at der kunne sættes både dansk såvel som nordisk rekord.  Bestyrelsen var ærgerlig over sagen men var indstillet på at lade de satte rekorder tælle men stramme op så lignende ikke sker fremad. SD vil lave udmelding til dommere. * TF orienterede om DM Hold Finalen 2023 ifm. DM Ugen i Aalborg. Thomas Holdersen var tilknyttet DR som speaker. RM er ansvarlig for det koordinerende arbejde med stævnet og pt. afventes plan for opsætningen. HSM oplyste om de ugentlige online informationsmøder vedr. DM Ugen DIF afholder. HSM blev pålagt at videreformidle link til møderne til RM.   Ref. Henrik Schou Madsen | TF  HSM  RM  HSM  HSM  RM  SD  HSM |
|  |  |